Lekene+forsvinner

**__Forbud mot olympiader__**
tocDe antikke olympiske leker varte helt frem til 394 e.Kr., altså i rundt 1170 år. Disse lekene overgår dermed de moderne lekene fullstendig i varighet. Etterhvert ble det likevel brått slutt på festlighetene. De stadig mer kristne romerske keiserne kunne ikke lenger akseptere kroppsdyrkelsen og tilbedelsen av den hedenske guden Zevs som ble bedrevet i Olympia. Dermed la, ifølge [|Wikipedia.org], enten keiser Theodosius eller hans barnebarn Theodosius II i 394 e.Kr. ned forbud mot olympiske leker som en del av sin kristningsoperasjon. Han forbød å regne tid i olympiader og å arrangere hedenske festivaler, som de Panhelenske lekene var. Året etter ble Zevs-tempelet i Olympia plyndret og verdiene ble bragt tilbake til Konstantinopel. Med dette tok denne epoken med olympiske leker definitivt slutt.

__**De moderne olympiske leker**__
Etter omlag 1800 år uten et idrettsstevne som inkluderte mange forskjellige grener og utøvere fra alle verdenshjørner, fikk vi i 1896 det vi i dag kaller for «de moderne olympiske leker». Det var den franske baronen Pierre de Coubertin som på et møte i Paris i 1894 fikk gjennomslag for å gjenoppta de olympiske lekene. Coubertin var svært tydelig på at han ikke ville starte et nytt arrangement, men ville vekke opp igjen tradisjonene fra det gamle Grekenland. Likhetene mellom dagens leker og de antikke olympiske lekene er først og fremst idrettsfestens funksjon som et møtested for idrettsinteresserte i verden - se "Samlingspunkt for folket". I løpet av olympiadene kunne man, som idag, gjøre avtaler og forhandlinger som ikke alltid hadde så mye med selve konkurransen å gjøre. Eksempelvis kunne man skaffe seg kontakter innenfor næringslivet og lignende, akkurat som i nåtidens olympiader.

**Likheter og forskjeller fra dagens OL**
Det finnes mange likheter og ulikheter mellom det antikke olympiske leker, og dagens OL. For det første var det ti øvelser i antikken som var kun for menn, mot dagens omlag 300 øvelser for begge kjønn. Det skal sies at kvinnene ikke hadde tilgang til lekene i starten av de moderne lekene (fra 1896), men de har nå hatt lov til å delta i mange år. Tidligere ble lekene arrangert på samme sted hver eneste gang, mens i dag blir det arrangert forskjellige steder hvert fjerde år. Det er nå innført både vinter-OL og sommer-OL, i Grekenland var det bare sommer-OL. Likheten mellom arrangementene er allikevel at lekene ble arrangert hvert fjerde år, med andre store arrangementer i tidsrommet mellom. Før var dette lekene i Korint, Delfi og Nemea, i dag verdensmesterskap, verdensdelsmesterskaper og nasjonale mesterskap. Det er også stor forskjell på premieringen i dag i forhold til i antikken. Før handlet premiene mest om ære og det emosjonelle aspektet, mens det i dag har et mye større materielt preg (penger, medaljer og lignende). Teknologien er kanskje den største forskjellen. Resultatene blir mye mer nøyaktige i dag, med all den nye teknologien som har blitt utviklet de siste århundrene. I antikken manglet de til og med et system som sa noe om hvilke øvelser som skulle telle hvor mye i femkampen.

Hvis vi skal være helt ærlige, så er ikke likhetene så mange. Den mest slående likheten er hvilken funksjon disse lekene hadde for folk verden over. Denne idrettsfesten hadde en funksjon som samlings- og møtested. Dette kan du lese mer om under «Samlingspunkt for folket».